22 mart kuni mahalliy vaqt bilan soat 8:10da Belgiya poytaxti Bryussel shahrida davomli teraktlar sodir etilishi boshlandi. Dastlab, “Zaventem” aeroportidagi 2 portlash 17 kishining hayotiga zomin bo‘ldi. Keyinroq, metroning Maalbeek, Schuman va Arts-loi bekatlarida 4ta portlash sodir etildi. Teraktlarning jami qurbonlari soni hozircha 27 nafar kishini tashkil qilmoqda. Ayni vaqtda aeroport yopib qo‘yilgan, barcha aviareyslar bekor qilingan, metro faoliyati to‘xtatilgan.